stanford-oval/wikipedia huggingface dataset:
עידן גרינבאום
ביוגרפיה

נולד בקיבוץ אשדות יעקב איחוד ליוחנן ונטע. סיים תיכון בבית ירח. ב־1989 התגייס לצה"ל, שירת כחוקר במצ"ח ואף חתם קבע לשנתיים. במילואים עבר גרינבאום קורס קצינים, ועד לבחירתו כראש המועצה האזורית עמק הירדן שירת כקצין בדרגת רב-סרן ביחידה לאיתור נעדרים של צה"ל. לאחר שחרורו חזר לקיבוץ לשנה, במהלכה היה "מדריך נעורים" לתלמידי התיכון, ואז עבר לתל אביב והחל ללמוד לתואר ראשון במינהל עסקים במכללה למינהל.
לאחר סיום הלימודים לתואר הראשון הוא החל את לימודי התואר השני במדע המדינה (תקשורת פוליטית) באוניברסיטת תל אביב. ב־1995 החל לעבוד בדסק הכלכלה של עיתון "הארץ", כעבור שנתיים היה ממקימי ynet וב־2003 עבר לערוץ 10, לתפקיד ראש הדסק הכלכלי.
ב־2005 עבר לטלוויזיה החינוכית והחל להגיש את התוכנית "הזירה הכלכלית". ב־2007 הצטרף לצוות ההקמה של העיתון "כלכליסט", שם כיהן כסגן עורך וכראש מערכת החדשות. בתחילת 2011 חזר לטלוויזיה החינוכית, להגשת התוכנית "סוגרים חשבון" ששודרה גם בערוץ 2.
לימד כלכלה ותקשורת במכללת כנרת.
בבחירות לראשות עמק הירדן שנערכו בפברואר 2016, בעקבות התפטרותו של ראש המועצה הקודם יוסי ורדי, התמודד לראשות המועצה. בסיבוב הראשון קיבל גרינבאום כ-29% מקולות הבוחרים, יותר מכל חמשת המועמדים. בסיבוב השני התמודד מול ד"ר גבי אסם וניצח, כשזכה בכ-60% מהקולות.
בבחירות לראשות המועצה שנערכו באוקטובר 2018 התמודד גרינבאום מול תומר ארביטי וניצח, כאשר קיבל 83% מהקולות.
בבחירות 2024 התמודד לכהונה שלישית. המועמד אביגדור שמואלי, שהתמודד מולו בתחילה פרש מהמירוץ ב-14 בפברואר 2024 וגרינבאום נותר מועמד יחיד והמשיך לכהונה נוספת.
גרינבאום נשוי לד"ר מיכל רום ואב לארבעה. התגורר במשך 20 שנה ברמת אביב ובעשור השני של המאה ה-21, מתגורר באשדות יעקב איחוד.
תמונתו של הרמב"ם

דיוקנו המפורסם של הרמב"ם
הדיוקן המקורי כפי שהופיע ב-Thesaurus antiquitatum sacrarum
אישור המהימנות שהעניק יש"ר לפורטרט שהעתיק מן הדיוקן המקורי
תמונתו של הרמב"ם היא דיוקן מפורסם של הרמב"ם, שמזוהה עמו, ומופיע על בולים, שטרות, מטבעות, סמלים ועוד. לפי מספר מחקרים, מקורו של דיוקן זה הוא באמצע המאה ה-18, והקשר בינו לבין דמותו האמיתית של הרמב"ם, מוטל בספק.
קיימים עוד דיוקנות של הרמב"ם, אך כל אחד מהם, אינו אלא התרשמות אישית של האמן שיצר אותם.
היסטוריה

מקור התמונה הנפוצה הוא ב-Thesaurus antiquitatum sacrarum ("אוצר העתיקות המקודשות"), עבודה בת 34 כרכים של בלסאוס אוגולינוס, אשר הודפסה בוונציה ב-1744. בין שלל האיורים המלווים את הספר, מופיעה לראשונה (בכרך 2) גם תמונתו של הרמב"ם. את דבר קיומו של אותו דיוקן באותו הספר "גילה" (כלשונו) החכם היהודי-איטלקי יצחק שמואל רג'יו (יש"ר מגוריציה) בן המאה ה-19, ובעקבותיו, ככל הנראה, נפוצה התמונה ברחבי העולם, ביהדות ומחוצה לה.
יש"ר העתיק את הדיוקן מן הספר, ולבקשת ידידו ר' זלמן שטרן מברלין שלח אותו אליו ב-20 בדצמבר 1843 (כ"ז בכסלו ה'תר"ד), וביקש ממנו ליצור ממנה כמה העתקים ולהחזיר לו את המקור:
אודות שאלתך לקבל ממני תמונת הנשר הגדול הרמב"ם ז"ל, לא אכחד ממך כי קשה עלי מאד להפרד מן האיור (?) באשר הוא מעשה ידי אצבעותי אשר ציירתי בימי חרפי... לכן הנני למלאות משאלותיך, אך בתנאי כי אחר כלות מלאכה תחל (?) ותעשה מנו עקסעמפלארים רבים ככל צרכיך והחזרתו לי, ובדרך הזה אתה תקבל ממנו תועלת כתשוקתך, ולא אחסר מלאכת ידי כתשוקתי. ותחת מודעתי (?) כי איש אמונים אתה ולא תשקר באמונתך, הנני שולח אותו לך רצוף פה.
בהמשך עובר יש"ר לדון בשאלת האותנטיות של הדיוקן. דיון זה נערך בשפה הגרמנית, ובו הוא מסביר כי הוא נטל את הדיוקן מעבודתו של אוגולינוס, ושלדעתו אין סיבה להטיל ספק באותנטיות הצהרתו של אוגולינוס כי הדיוקן נלקח מטאבולה עתיקה.
הדיוקן הגיע לאנגליה כעבור שנים ספורות, בידי המומר איש המיסיון משה מרגליות. וכך הוא כותב במכתב המתוארך ל-1847:
אני יודע שאתה (=הכומר ד"ר הורלוק, שאליו ממוען המכתב) מעריץ גדול של החכם היהודי הזה. אני חושב, לפיכך, כי תיהנה מדיוקנו המיניאטורי המצורף בזה. ייתכן שראית אותו בעבר, שכן הדפסתי אותו בראש הפרוספקט של החברה הפילו-הבראית. אם לא, הרי הוא. איני חושב שמאן דהוא באנגליה ראה אותו לפני שפרסמתי אותו. ודאי תתהה, אמנם, האם הוא מייצג אמיתי של דמותו, או שזהו דיוקן דמיוני בלבד. לפיכך, אתן לך את כל המידע שיש לי על אודותיו, ותוכל לשפוט אותו בעצמך. החכם האיטלקי-יהודי המפורסם, רג'יו, גילה אותו לראשונה באותה יצירת מופת "Thesaurus antiquitatum", שפורסמה בוונציה, על ידי בלסאוס אוגולינוס. הוא שלח סקיצה של התגלית שלו לחברו, הֶר סולומון שטרן מברלין. האחרון, באופן טבעי, היה חרד לדעת האם האיור אמיתי או דמיוני. לפיכך, שלח רג'יו את ההסבר הבא: "בעבודה הנודעת 'Thesaurus Antiquitatum Sacrarum Blasie Ugolini, Venetiis, 1744', בכרך הראשון, עמ' 384, נמצא דיוקן של הרמב"ם, אשר המחבר אומר שנלקח 'ex-antiqua tabula' (=מטאבולה עתיקה), מבלי להציג בצורה מלאה ונסיבתית כיצד הוא הגיע לבעלות של אותה טאבולה, היכן היא הייתה, והאם מאן דהוא הציג ראיה לאותנטיות שלה. עם זאת, מאחר שאוגולינוס ידוע כאדם שקדן ומכובד, המכיר את הנושאים שבהם עסק, ואשר לא קל לחשוד בו כזייפן, אין סיבה להניח שלא עמדה לפניו בפרסום עבודתו טאבולה מעין זו".
הר סולומון שטרן הדפיס על גיליון נייר אחד כמה העתקים של המיניאטורה המוזכרת, יחד עם העתק מכתבו של רג'יו. הייתי בר מזל להשיג העתק של אותו מסמך, שנשלח אליי על ידי ידיד אדיב מברלין, המכיר את האובססיה שלי למוזרויות ספרותיות מעין אלו.
כאמור, הדיוקן שהועתק מיש"ר היה בעצמו העתק מעשה ידיו, ולא היה זהה לו לחלוטין. עם התפשטות הדיוקן הלכה והשתנתה דמותו: פניו, זקנו, פאותיו, שונים מגרסה אחת לאחרת, לפי מראה עיני האמן. תמונה זו, בגלגוליה השונים, היא זו שהתפשטה יותר מכל תמונה אחרת (ראו להלן, בפרק תפוצת התמונה).
תפוצת התמונה

בתחילת המאה ה-20 כבר הייתה תמונת הרמב"ם ידועה ומפורסמת. המחברות שהוציאה בשנות ה-30 הוצאת "כתב" בארצות הברית, עוטרו בדיוקנו של הרמב"ם כסמל יהודי קלאסי.
בשנת 1953 הוציאה מדינת ישראל בול לכבוד "הקונגרס הבינלאומי לתולדות המדע", שהיה הקונגרס הבינלאומי השביעי ונערך בירושלים. לעיצוב הבול נבחרה דמותו של הרמב"ם, שמלאו לפטירתו אז כ-750 שנה, כמייצג של איש המדע היהודי ההיסטורי. על הבול בשווי 110 פרוטות, שעוצב בידי וינד סטרוסקי, הונצח דיוקנו המפורסם של הרמב"ם.
בשנת 1956 הוצבה בישראל מנורת הכנסת שעיצב הפסל בנו אלקן, שעליה תבליטים מתקופות שונות של עם ישראל. אחד התבליטים מוקדש לתור הזהב בספרד, שמיוצג על ידי הרמב"ם (עם ספר של אריסטו), ליד רבי יהודה הלוי, בעיצוב השואב השראה מדיוקנו המקובל.
בשנת 1983 הונצח הדיוקן גם על שטר של 1,000 שקלים, שהפך (בשנת 1986) לשטר של שקל חדש אחד. התמונה גם הוטבעה על 980,000 מטבעות סחירים של שקל חדש אחד (1988), שהחליף את השטר הנזכר.
לרגל שנת ה-800 לרמב"ם, ב-2005, יצאו בול ומדליה תואמים, שעוצבו על ידי אהרן שבו. שבו בחר לעצב את התמונה כך שדיוקן הרמב"ם תופס חלק קטן ממנה, ובצורה סכמטית בלבד:
הדמות הפופולרית של הרמב"ם, כאיש עגול פנים מדושן ומכובד, שמקורה בתחריט עץ של צייר ונציאני מהמאה ה-18, לא נראתה לי מייצגת אותו נכוחה, ולו מהסיבה שלדמות זו אין פיאות לחיים. זה בהחלט עומד בסתירה לפרק השלם בו מדבר הרמב"ם נגד גלוח פאת הראש. אין שום מקור נאמן אחר, והאסכולה השנייה של תמונות הרמב"ם מתבססת על דמות שעוצבה כפסל הרמב"ם בקורדובה, המתארת איש עדין יותר ובעל זקן ופאות, שנראתה לי משקפת יותר את המתאים לרמב"ם – היא רק בת חמישים שנה, החלטתי לעצב את המדליה בצורה ערטילאית יותר.
באותו ראיון ענה לשאלה מדוע עיצב את הדמות בצדודית:
הלכתית זה נכון יותר, משום האיסור לעשות ציור שלם של דמות אדם. כך גם עשיתי לבנק ישראל לפי בקשתו כשעיצבתי מדליות. את גם רואה שהדמות יותר קטנה וסכימתית, כי העיקר בעצם אינו המראה, עליו אין לנו מקור אמין, אלא מוטת הכנפיים הרחבה של ענק הרוח הזה.
גם בבול שהנפיקה אורוגוואי ב-2004, לרגל 800 שנה לפטירת הרמב"ם, מופיעה צללית בלבד של חכם יהודי, כמביט אחורה - ככל הנראה עקב הידיעה שאין אף דיוקן התואם את דמותו המקורית של הרמב"ם.
מקומות נוספים שבהם מופיע הדיוקן המפורסם: בכניסה למתחם המרכז הרפואי רמב"ם בחיפה, בספרים ובאתרי אינטרנט העוסקים ברמב"ם כפוסק וכרופא, על עטיפת תקליטור של תשובות הרמב"ם בהוצאת ראובן מס, בתערוכה שאורגנה בבית הספרים הלאומי לרגל 800 שנה לרמב"ם, על משחק רביעיות מבואנוס איירס מ-1945, על בול מ-1967 מספרד ועל בול של אנטיגואה וברבודה לרגל 850 שנה להולדת הרמב"ם, ובאנציקלופדיות רבות, בהן האנציקלופדיה היהודית.
תמונת הרמב"ם על בול לכבוד "הקונגרס הבינלאומי לתולדות המדע"
תמונת הרמב"ם על שטרות של אלף שקלים ושקל חדש
הרמב"ם על מטבע של שקל חדש אחד
תמונתו של הרמב"ם במרכז הרפואי רמב"ם
מדליה עם דיוקנו של הרמב"ם
משחק רביעיות מבואנוס איירס - אחד הקלפים עם דיוקן הרמב"ם
בול של ספרד עם דיוקן הרמב"ם, 1967
בול של אנטיגואה וברבודה לרגל 850 שנה להולדת הרמב"ם
בול מאורוגוואי - דיוקן הרמב"ם בצללית בלבד
דימויים חזותיים אחרים של הרמב"ם

מלבד תמונת הרמב"ם המפורסמת, קיימות תמונות נוספות:
קיים ציור עממי עתיק, שבו מופיע הרמב"ם כאיש מדע מזרח אירופאי דווקא. בתמונה זו יושב "הרמב"ם" ליד שולחן ועליו גלובוס וספרי אסטרונומיה פתוחים.
בידיעה של ה-Palestine Post מ-19 בנובמבר 1939, קיים דיווח כי פרופ' משה דוד קסוטו גילה דיוקן של הרמב"ם מן המאה ה-15, צבעוני ו"בעל ערך אמנותי נדיר", ובו הרמב"ם לבוש בבגדים אוריינטליים. לא ברור לאיזה ציור הכוונה.
ישנו דיוקן שונה לגמרי של הרמב"ם, מן המאה ה-18, ובו מוצג הרמב"ם כחכם יהודי מזרח-אירופאי. דיוקן זה כמעט ואינו נפוץ.
בתבליט בבית הנבחרים של ארצות הברית מופיעה דמותו של הרמב"ם בדיוקן הדומה לחכם יווני, שעיצבה הפסלת ברנדה פטנאם ב-1950, ושההשראה אליו אינה ידועה.
ברובע היהודי של קורדובה (ה-Juderia) הוקם ב-1964 פסל של הרמב"ם, שנולד בעיר זו, על ידי שלטונות ספרד. נראה כי הפסל מבוסס על הדיוקן המפורסם, הגם כי הפסל עיצב אותו בתווי פנים צנומים יותר, ועם פאות לחיים.
פסלון נוסף ודומה מאוד יצרה הפסלת הייזל אלכסנדר מלונדון. הפסלון עשוי מארד, ובחזיתו חתימת הרמב"ם. הפסלת יצרה ממנו כמה העתקים, למכירה למטרות צדקה.
בתערוכה של אוניברסיטת יל שהוקדשה לדמותו של הרמב"ם, הוצגו תמונות של האמן היהודי-אמריקאי בן שאהן (אנ'), האחת מ-1954 ושתיים מ-1965, שבהן שרטט את דיוקנו של הרמב"ם על פי פרשנותו האישית. הרמב"ם מאויר כמעין נביא זעם, וברקע לתמונות המאוחרות מופיעים הפסוקים הראשונים מקהלת, "הבל הבלים אמר קהלת". באיור המוקדם מרים הרמב"ם יד אחת, ובידו השנייה מחזיק ספר שעליו נכתב "למד לשונך לומר איני יודע".
ציור עממי של הרמב"ם, כאיש מדע מזרח אירופאי
ציור של הרמב"ם מאת בן שאהן, 1954
פסל הרמב"ם בקורדובה
פסלון ארד של הרמב"ם, שפוסל בידי הפסלת הייזל אלכסנדר
הערות שוליים

↑  Rare Editions by or about Maimonides.
↑  ראו למשל ב-אתר התערוכה שבה הופיע האיור המקורי: "Though it is completely imaginary (we have no way of knowing what he looked like)...".
↑  פרופ' י' כהן (מובא במאמרו של אביעד הכהן, מחנים 10) ציין כמה גורמים שהביאו לדבריו לתמורה: עליית השפעת הרב כדמות כריזמטית; ירידת המתח בין הנצרות ליהדות, כך שהחשש מהדמיון לעשיית איקונין ירד; השפעת הגילדות הנוצריות בהולנד שהעסיקו אמנים להנצחת אירועים חשובים; ועוד.
↑  מחנים, גיליון 10.
↑  במאמרו של אביעד הכהן, שם.
↑  אביעד הכהן, שם.
↑  פאות, או סימנים או "זנאניר", סיני קיח, תשנ"ו. הרב קאפח מצביע על כך שהרמב"ם נוקט במשנה תורה על גילוח במספריים את הלשון 'פטור' שמיוחדת בדרך כלל למקרים שפטורים מן התורה, אך אסורים מדברי חכמים. זאת בניגוד לפרשנותו של ר' יוסף קארו בכסף משנה, שסבר כי כאן הכוונה היא "פטור ומותר".
↑  טורי זהב, יורה דעה, סימן קפ"א, סעיף קטן א'
↑  ד"ר חיים גרוסמן, פני מחברת, "פנים" 42.
↑  בול רמב"ם מאורוגוואי, בבלוג "אלבום מגן דוד".
↑  A Jewish Quartets Game by Vigor S.A., Buenos Aires, c.1945.
↑  אביעד הכהן, מחנים 10.
↑  ראו צילום של הידיעה בבלוג On the main line.
↑  Maimonides.
↑  Genizah Fragments
↑  ראו באתר התערוכה.
דיוקנו של הרמב"ם בבית הנבחרים האמריקאי
תבליט "תור הזהב" במנורת הכנסת, עם דיוקנו של הרמב"ם (משמאל) לצידו של ריה"ל
המדליה שיצאה לרגל 800 שנה לרמב"ם: צדודית קטנה וסכמטית
ציור הרמב"ם כחכם יהודי מזרח אירופאי, מהמאה ה-18
מיכל סהר

| --- | --- |
אין תמונה חופשית
 לידה:  19 באוקטובר 1970 (בת 54)
 מדינה:  ישראל 
 לאום:  ישראל ישראל
 עיסוק:  עיצוב גופנים, מעצבת גרפית
 שפות היצירה:  עברית ואנגלית
 הושפעה מ:  הנרי פרידלנדר
 
מיכל סהר (נולדה ב־19 באוקטובר 1970) היא מעצבת גופנים, טיפוגרפית, מעצבת גרפית, מרצה, ובעלת סטודיו "מיכל סהר" המתמחה בעיצוב גרפי ומיתוג בתחום האמנות והתרבות. זוכת פרס העיצוב מטעם משרד החינוך, התרבות והספורט לשנת 2004.
ביוגרפיה

סהר נולדה בשנת 1970 בתל אביב. לאחר שסיימה בהצטיינות את לימודיה בבצלאל בירושלים בשנת 1996 החלה לעבוד בקבוצת תל אביב, בה התקדמה לתפקיד ארט דיירקטורית ולבסוף שותפה.
בשנת 2000 יצאה לדרך עצמאית, ובשנת 2005 התמנתה לתפקיד מעצבת מוסף 7 ימים של ידיעות אחרונות, תפקיד בו שימשה למשך שנתיים. ב־2008 חברה למעצב קובי לוי להקמת "הליגה", סטודיו לעיצוב ומיתוג, יחדיו יצרו פרויקטים שונים.
במקביל, בשנת 2001 הקימה עם עודד עזר את "הגילדה", קואופרטיב מעצבי פונטים עצמאיים. בהמשך חבר אליהם דני מירב ("הטייס"), אך ב־2007 עודד עזר החל לשווק את הגופנים שעיצב באופן עצמאי.
נוסף על הגופנים המסחריים, עיצבה סהר גם פונטים נקודתיים לפרויקטים שונים, ביניהם TAM - פונט המיתוג ושילוט במוזיאון תל אביב לאמנות, Wendy עבור סדרת הילדים ונדי בירד (הוצאת א-נו-ני-מה), סירוקא (תערוכת בוגרים בצלאל) ו־37 בלוקס (מיתוג גלריה BAAD).
ב־2011 פתחה סטודיו עצמאי - ״סטודיו מיכל סהר״.
קריירה

מיכל מרצה ב"בצלאל" משנת 2007 במחלקה לתקשורת חזותית, שם היא מלמדת קורסים בנושא מיתוג, עיצוב אות וגרפיקה אקספרימנטלית, ומשמשת במבחר תפקידים אקדמיים, ועדות הוראה ועוד. משנת 2018 היא מכהנת כראש תחום עיצוב גרפי וטיפוגרפי במחלקה.
קריירה > עיצוב ומיתוג

עבודת העיצוב של מיכל מתמקדת בתחומי האמנות והתרבות, וביצירת פונטים.
עבודות ריענון, חידוש ויצירת לוגואים כוללים את מוזיאון תל אביב לאמנות, ארטפורט, נמל יפו, גלריה עינגע לאמנות עכשווית, גלריה p39 ועוד.
עיצבה לוגואים ואלבומים גם בתחום המוזיקה - רונה קינן, דפנה והעוגיות, קרולינה, שלומי סרנגה.
קריירה > עיצוב ומיתוג > עיצוב פונטים

2000 - 2007 - דרום מערב, דרום, ניו פונט, סמי-קאמבק, פרידריך, איתמר, איתמר בוקס, דוטס, אלנבי סריף, טי.אל.וי
2007 - 2008 - מכבי, מכבי בלוק, בלנדר מוצר אהרוני הגילדה, פרנק ריהל הגילדה, מרים הגילדה
2008 - 2012 - ארבל הגילדה, פונט #37, סירוקא, ניוז
2012 - 2018 - אלף, אלף פרו, סירוקא, הסטנסילז, קו 16, סימפלר, פדרה עברית, סואץ, סקולר, מרים ליברה
קריירה > עיצוב ומיתוג > עיצוב פונטים > פונטים בקוד פתוח

אלף - עוצב בשנת 2012, הוזמן על ידי איגוד האינטרנט הישראלי, עיצוב פונט רשת חדש כתחליף לאריאל (גופן).
סואץ - עוצב בשנת 2015, הוזמן על ידי גוגל במסגרת פרויקט Libra Fonts לפונטים בקוד פתוח לשימוש חופשי.
מרים ליברה - עוצב בשנת 2015, הוזמן על ידי גוגל במסגרת פרויקט Libra Fonts לפונטים בקוד פתוח לשימוש חופשי.
סקולר - עוצב בשנת 2016, הוזמן על ידי גוגל במסגרת פרויקט Libra Fonts לפונטים בקוד פתוח לשימוש חופשי.
קריירה > ספרים בעיצובה > ספרי אמן וקטלוגים

סיגלית לנדאו - הפתרון האינסופי, The Country, קריאטדה, The Dining Hall
דב אור נר - פעולות בפלנטה הקרובה 1970–2070, Bad Renro
דורון רבינא - הביאנלה הבינלאומית בסאו פאולו, 2005
תמי גטר
אירית חמו Bon Voyage, 2005
רפי לביא - הביאנלגה ה-53 לאמנות בוונציה
הוספות, הביאנלה לארכיטקטורה בוונציה, 2009
משה גרשוני
מרסל ון אידן
משה גרשוני
ובסוף נמות - אמנות צעירה בשנות התשעים בישראל, במסגרת 60 שנות אמנות בישראל
יעל ברתנא - Short Memory
עדו בר-אל
אפרת נתן
אוריאל מירון
חגית לאלו
ובסוף נמות - שנות התשעים
קריירה > ספרים בעיצובה > ספרי עיון, ילדים וטקסט

מעשה מדינה - היסטוריה מצולמת של הכיבוש
אנציקלופדיה תרמיקה
סדרת ונדי בירד
סדרת כוח הנסיכות
קריירה > עיצוב גרפי במרחב וחללי תערוכות > תערוכות

אן ליסלגראאד
האחים בורולק
קריירה > עיצוב גרפי במרחב וחללי תערוכות > מיתוג ושילוט

מוזיאון תל אביב לאמנות, הבניין הראשי
נמל יפו
מתחם התחנה
קריירה > פרסים ותערוכות

(2004) פרס העיצוב, משרד החינוך, התרבות והספורט
(2012) קוביית הארד בתרבות ADC בקטגוריית מיתוג
(2015) פרס גראנשאן לעיצוב אות, מקום שני
(2024) "א—Z: עיצוב בזירה רב תרבותית", תערוכת יחיד ראשונה, גלריה ויטרינה ע"ש ג'וליה מזרחי, HIT מכון טכנולוגי חולון
הערות שוליים

↑  מרב יודילוביץ', הוכרזו הזוכים בפרס העיצוב של משרד התרבות, באתר ynet, 27 בדצמבר 2004
↑  ראיון עם יובל סער, מגזין פורטפוליו, 22.4.13
↑  ראיון בעקבות הוצאת הספר, ישראל היום, 9.9.15
1 2  ריכוז הזוכים לשנת 2013 לפי קטגוריית באתר Inspiration Room
↑  גלריה BAAD, עמוד הבית
↑  אתר דוברות משרד החינוך, הכרזת הזוכים
↑  עמוד הזכייה באתר Granshan
↑  פתיחת שתי תערוכות בגלריה ויטרינה ע"ש ג'וליה מזרחי – אירועי מכון טכנולוגי חולון, באתר www.hit.ac.il
| --- | --- |
בקרת זהויות :  NLI: 987007304667205171  LCCN: no2015129982  MusicBrainz: 116d3076-7dff-489d-8c64-937fc045f6e5  VIAF: 199652024   WorldCat (עם VIAF): 199652024
משה שהם (פרופסור)

| --- | --- |

 לידה:  1952 (בן 72 בערך) חיפה, ישראל 
 ענף מדעי:  רובוטיקה רפואית
 מקום מגורים:  ישראל
 מקום לימודים:  הטכניון – מכון טכנולוגי לישראל  תיכון דתי יבנה 
 מנחה לדוקטורט:  יורם קורן
 מוסדות:  הטכניון, אוניברסיטת קולומביה
 פרסים והוקרה:  חבר בינלאומי באקדמיה הלאומית להנדסה של ארצות הברית  עמית האגודה האמריקנית להנדסת מכונות (ASME)  עמית IEEE  פרס על שם תומאס אדיסון (ASME)
 
משה שהם (נולד ב-1952) הוא פרופסור אמריטוס בפקולטה להנדסת מכונות בטכניון. מחקריו של שהם מתמקדים בקינמטיקה ובדינמיקה של רובוטים ורובוטים רפואיים. הוא המייסד והמייסד-שותף של כמה חברות בתחומים אלו, ובכללן מזור רובוטיקה ומיקרובוט מדיקל. שהם הוא עמית IEEE ו-ASME וחבר בינלאומי באקדמיה הלאומית להנדסה של ארצות הברית "על תרומתו לטכנולוגיה רובוטית עבור ניתוחים מונחי הדמיה".
ביוגרפיה

משה שהם נולד בחיפה ולמד בתיכון הדתי יבנה. לאחר שירות צבאי בחטיבת גולני החל ללמוד הנדסה אווירונאוטית בטכניון וקיבל תואר ראשון בשנת 1978. בהמשך עבד שנתיים בתעשייה האווירית כמהנדס אווירונאוטיקה. בשנת 1980 הוא שב לטכניון ללימודי תואר שני בהנדסת מכונות וסיים אותם ב-1982. שהם המשיך לדוקטורט באותה פקולטה וקיבל אותו בשנת 1986. נושא עבודת הדוקטורט: “End-Effector Guidance of Robotic Arms” בהנחיית פרופ' יורם קורן.
בתום לימודי התואר השלישי הצטרף שהם לאוניברסיטת קולומביה בניו-יורק במחלקה להנדסת מכונות. הוא שב לטכניון בשנת 1990 כמרצה בכיר בפקולטה להנדסת מכונות ומונה לראש המעבדה לרובוטיקה. בשנת 1997 קודם לדרגת פרופסור חבר ובשנת 2004 לפרופסור מן המניין. שנה לאחר מכן הופקד שהם על הקתדרה על שם תמרה והארי הנדלסמן בפקולטה. שהם עומד גם בראש המרכז לרובוטיקה על שם לאומי שנוסד בשנת 2009 בפקולטה. הוא פרש בשנת 2020 כפרופסור אמריטוס.
במהלך השנים היה שהם פרופסור אורח במחלקות להנדסת מכונות באוניברסיטת סטנפורד, האוניברסיטה העירונית של הונג קונג ואוניברסיטת קולומביה, ניו יורק. הוא הנחה 45 סטודנטים לתארים מתקדמים.
שהם נשוי לטובה והם ממייסדי היישוב הושעיה, שבו הם מתגוררים, והורים לארבעה ילדים. בנם השלישי, נדב, נהרג בסופת שלגים בנפאל בשנת 2014. תחרות הרובוטראפיק בטכניון נקראת על שמו.
ביוגרפיה > פעילות מחוץ לאקדמיה

בשנת 2001 הקים שהם, יחד עם אלי זהבי, את חברת "מזור רובוטיקה". החברה מפתחת ומיייצרת מערכת הנחיה רובוטית לניתוחים בעמוד השדרה, והיא נקנתה בשנת 2018 על ידי חברת "מדטרוניק" תמורה 1.64 מיליארד דולר. הייתה זו עסקת הרכישה הגדולה ביותר בתחום הביוטק בישראל.
בשנת 2011 ייסד שהם בשותפות את "מיקרובוט מדיקל" המפתחת מיקרו-רובוטים לניתוחים. בשנת 2016 היה שהם מייסד שותף של דיאגנוסטיק רובוטיקס, העושה שימוש בבינה מלאכותית לצורך שיפור השירות הרפואי.
שהם ייסד בשנת 2017 את "תמר רובוטיקה", המפתחת רובוטים לניתוחי מוח, ובשנת 2019 הוא היה מייסד שותף של פורסייט רובוטיקס המפתחת רובוטים לניתוחי עיניים.
שהם הוא גם חבר בדירקטוריון של חבר הידידים של אלי"ן ובחבר הנאמנים הבינלאומי של יד שרה.
מחקריו

מחקריו של שהם עוסקים ברובוטים רפואיים ובמערכות רובוטיות. הם כוללים קינמטיקה ודינמיקה של רובוטים, רובוטים מבוססי חיישנים וידיים מרובות אצבעות.
בעבודותיו התאורטיות הרחיב שהם את התיאוריה של המספרים הדואליים על מנת להפחית את מספר משוואות התנועה של גוף קשיח משש משוואות ממשיות לשלוש דואליות. שהם גם פיתח מבנים חדשים של רובוטים מקבילים וניתח את הסינגולריות שלהם.
פרסומיו

שהם כתב שלושה ספרים, פרסם כ-200 מאמרים, ורשם על שמו מעל 50 פטנטים.
פרסומיו > ספרים

Moshe Shoham: A Textbook of Robotics 1: Basic Concepts. First published by Eshed Robotec, Tel-Aviv, Israel, 1984.
Moshe Shoham: A Textbook of Robotics 2: Structure, Control and Operation. First published by Eshed Robotec, Tel-Aviv, Israel, 1984. Second publication by Kogan Page Ltd., London, Great Britain, 1986. (also translated to 3 languages)
Bamberger, H., Wolf, A., Shoham, M.: Kinematics of Micro Parallel Robots: Research on MEMS Kinematics, VDM Verlag, 2009.
פרסומיו > מאמרים נבחרים

Brodsky, V., Shoham, M.: "Dual-Numbers representation of Rigid Body Dynamics," Journal of Mechanisms and Machine Theory, Vol. 34, No. 5, pp. 693-718, 1999.
Shoham, M., et. al. “Bone-Mounted Miniature Robot for Surgical Procedures: Concept and Clinical Applications,” IEEE Transactions on Robotics and Automation, Vol. 19, No. 5, pp. 893-901, 2003.
Wolf, A., Shoham, M.: “Investigation of Parallel Manipulators using Linear Complex Approximation,” ASME, Journal of Mechanical Design, Vol. 125, No, 3, pp. 564-572, 2003.
Shoham, M., et. al. :"Robotic Assisted Spinal Surgery - From Concept to Clinical Practice," Journal of Computer Aided Surgery, Vol. 12, No. 2, pp. 105-115, 2007.
Glozman, D., Shoham, M.: "Image-guided Robotic Flexible Needle Steering," IEEE Transactions on Robotics, Vol. 23, No. 3, pp. 459-467, 2007.
Ben-Horin, P., Shoham, M. :"Application of Grassmann-Cayley algebra to geometrical interpretation of parallel robot singularities," The International Journal of Robotics Research, Vol, 28, No. 1, pp. 127-141, 2009.
Cohen, A., Shoham, M.:”Principle of Transference – An Extension to Hyper-Dual Numbers,” Mechanism and Machine Theory, Vol. 125, pp. 101-110, 2017.
Zarrouk, D., Sharf, I., Shoham, M.:”Energetic Analysis and Experiments of Earthworm-Like Locomotion With Compliant Surfaces,” Bioinspiration & Biomimetics, No. 11, 2016.
Cohen, A., Shoham, M.:”Application of hyper-dual numbers to rigid bodies equations of motion,” Mechanism and Machine Theory, Vol. 111, pp. 76-84, 2017.
David, O., Shoham, M.:”Optimal synthesis of parallel robots' actuators stiffness for given combinations of twist and wrench sets,” Mechanism and Machine Theory, 2019.
David, O., Shoham, M.:”Compliant Mechanism as a Motion-Preserving Artificial Spinal Disc: a Novel Concept,” ASME, Journal of Engineering and Science in Medical Diagnostics and Therapy, 2019.
Cohen, A., Shoham, M.:”Hyper Dual Quaternions representation of rigid bodies kinematics,” Mechanism and Machine Theory, Vol. 150, 2020.
כיבודים והוקרות

פרס קפלן לניהול יצירתי בטכנולוגיה עילית, 2002
עמית - האגודה האמריקנית להנדסת מכונות (ASME), 2008
פרס על שם תומאס אדיסון - האגודה האמריקנית להנדסת מכונות, 2013
חבר בינלאומי - האקדמיה הלאומית להנדסה של ארצות הברית, 2014
עמית - אגודת מהנדסי חשמל ואלקטרוניקה (IEEE), "על תרומותיו להנחיה רובוטית ולרובוטים רפואיים מיניאטוריים", 2015
דואר ישראל הנפיק בול "הנחיה רובוטית של ניתוח עמוד שדרה" לציון הישגי חברת מזור רובוטיקה שנוסדה על בסיס טכנולוגיה שפיתח שהם, 2018
חברות כבוד - האיגוד הישראלי להנדסה רפואית וביולוגית, 2020
פרס יגאל אלון עבור "מעשה מופת חלוצי בסימן חדשנות ומפעל חיים בתעשייה" - עמותת דור הפלמ"ח, 2021
הערות שוליים

1 2  Professor Moshe Shoham, NAE Website
1 2  אבי שאולי, עוד בוננזה? ממציא הרובוט של מזור שנסחרת היום בשווי 1.3 מיליארד שקלים, מספר ל-Bizportal על ההמצאה הבאה, באתר ביזפורטל, 16 באוקטובר 2013
↑  Moshe Shoham, IEEE
↑  Members, Mechanical Engineering, ‏2019-03-01 (באנגלית)
1 2 3  ISRAELI ENGINEERING PIONEER: SOON, EVERYONE WILL HAVE A PERSONAL ROBOT – Technion UK (באנגלית בריטית)
↑  Advisor – PROFESSOR EMERITUS Moshe Shoham | Graduate School (באנגלית אמריקאית)
↑  The Nadav Shoham Robotraffic Competition, Technion International (באנגלית אמריקאית)
↑  "Medtronic buys Mazor Robotics for $1.6b". Globes (באנגלית). 2018-09-21. נבדק ב-2022-08-16.
↑  Eye on the spine, The Jerusalem Post | JPost.com (באנגלית אמריקאית)
↑  About, Microbot Medical (באנגלית)
↑  Team, www.diagnosticrobotics.com
↑  Golan Hazani, MedTech Company Tamar Robotics Raises $2.8 Million, CTECH - www.calcalistech.com, ‏2019-07-09
↑  Meir Orbach, Mazor Robotics founder is at it again, raising $10 million in seed round for new startup ForSight Robotics, CTECH - www.calcalistech.com, ‏2021-03-09
↑  ALYN Hospital & Friends of ALYN Association Board Members | About Us | ALYN Woldenberg Family Hospital, www.alyn.org
↑  חבר הנאמנים הבינלאומי, באתר יד שרה > אגודת המתנדבים הגדולה בישראל
↑  V. Brodsky, M. Shoham, Dual numbers representation of rigid body dynamics, Mechanism and Machine Theory 34, 1999-07-01, עמ' 693–718 doi: 10.1016/S0094-114X(98)00049-4
↑  Patricia Ben-Horin, Moshe Shoham, Application of Grassmann—Cayley Algebra to Geometrical Interpretation of Parallel Robot Singularities, The International Journal of Robotics Research 28, 2009-01, עמ' 127–141 doi: 10.1177/0278364908095918
↑  Moshe Shoham Inventions, Patents and Patent Applications - Justia Patents Search, patents.justia.com
↑  fellows-all-2022, ASME
↑  Thomas A. Edison Patent Award, www.asme.org (באנגלית)
↑  IEEE Fellows Directory - Member Profile, services27.ieee.org
↑  הישגים ישראליים - רובוטיקה, באתר דואר ישראל, ‏2018
↑  International Conference on Biomedical Engineering - Technion - Israel Institute of Technology, Technion - Israel Institute of Technology -, ‏2020-03-19 (באנגלית אמריקאית)
↑  פרס אלון יוענק לפרופ’ משה שהם ולארגון SNC, באתר Chiportal, ‏2021-07-02